Návrh

Komuniké

	Vláda Slovenskej republiky na svojom zasadnutí dňa.... vyjadrila súhlas s uzavretím Dohody medzi vládou Slovenskej republiky a vládou Českej republiky o zriadení slovenského a českého hraničného vybavovacieho miesta na cestnom hraničnom priechode Brodské – Břeclav (D2) a Dohody medzi vládou Slovenskej republiky a vládou Českej republiky o zriadení slovenského a českého hraničného vybavovacieho miesta na cestnom hraničnom priechode Svrčinovec – Mosty u Jablunkova podľa článku 3 ods. 2 Zmluvy medzi Slovenskou republikou a Českou republikou o uľahčení hraničného vybavovania v cestnej, železničnej a vodnej doprave, podpísanej v Bratislave dňa 24. mája 1999. 

            Uvedenými dohodami sa ustanovujú vybavovacie priestory jednej zmluvnej strany na území druhej zmluvnej  strany, t. j. určuje sa, na akom mieste budú vykonávať hraničné vybavovanie kontrolné orgány jednej zmluvnej strany na území druhej zmluvnej strany. Kontrolnými orgánmi sa rozumejú príslušníci policajných orgánov, colných orgánov a orgánov zabezpečujúcich veterinárnu, rastlinnolekársku alebo inú kontrolu. V tejto súvislosti sú v návrhoch dohôd presne stanovené plochy, zariadenia a priestory užívané kontrolnými orgánmi oboch štátov.